కెరీర్‌లో ఆమె జోక్యం లేదు: సచిన్‌
26న ప్రేక్షకుల ముందుకు రానున్న చిత్రం
న్యూఢిల్లీ: అంతర్జాతీయ క్రికెట్‌లో వంద సెంచరీల రికార్డు నెలకొల్పిన ఒకే ఒక్క క్రికెటర్‌ సచిన్‌.తన అసమానఆటతీరు,కళాత్మక బ్యాటింగ్‌తో ప్రపంచ వ్యాప్తంగా అభిమానులను సంపాదించుకొన్నాడు. దిగ్గజాల చేత శభాష్‌ అని పించుకొన్నాడు.సచిన్‌ ఆటలో ఎంత సొగసుందో కెరీర్‌లోనూ అంతే వేదన ఉంది.ఫామ్‌ కోల్పోయిన ప్రతిసారి విమర్శలపాలయ్యాడు.
కఠోర సాధన చేసి పునరాగమనాన్ని ఘనంగా చాటుకున్నాడు.ఆయన జీవితం ఆధారం గా వస్తున్న చిత్రమే సచిన్‌ ఏ బిలియన్‌ డ్రీమ్స్‌.ఈ సినిమాతో కెరీర్‌ గురించే కాకుండా తన ప్రేమ కథ గురించి కూడా తెలుసుకుంటారని సచిన్‌ పేర్కొన్నాడు.ఈ చిత్రంలో నా జీవితంలోని ప్రణయ గాథను మీరు చూస్తారు. నా క్రీడా ప్రస్థానాన్ని మలచడంలో నా సతీమణి అంజలి పాత్ర ఎంతో కీలకం అని సచిన్‌ ఒక ఛానల్‌తో పేర్కొన్నాడు.అంజలి నా కెరీర్‌లో సమ్మిళిత భాగంగ.
నా జీవితంలోని అత్యుత్తమ భాగం అంజలి. అయితే అంజలి ఎప్పుడు నా కెరీర్‌లో జోక్యం చేసుకోలేదు. తానెప్పుడు ఎడమ కాలికే ముందు ప్యాడ్‌ వేసుకుంటానని, అది తనకు సెం టిమెంట్‌ అన్నాడు. ఈనెల 26న సచిన్‌ ఏ బిలియన్‌ డీమ్స్‌ ప్రేక్షకుల ముందుకు వస్తుంది.